Velkommen

Presentasjon

**Vinden og ånden.**

Når vi står her ute, kjenner vi at det er litt vind mot ansiktene våre.

 I de språkene som Bibelen er skrevet på, hebraisk og greks er faktisk vind, ånd og pust samme ord. På hebraisk heter vind og ånd ruah, og på gresk heter det pnevna.

Men visste dere at også i (nord)samisk, så er også ordene for ånd pust like.

Ånd og pust heter vuoigna [uttales; vuai-gnja].

Visste dere forresten at reinen og villsauer alltid går mot vinden? Det gjør de fordi bruker vinden til få informasjon. De går mot vinden fordi de da lukter hva som ligger foran dem. Man kan si at reinen og villsauene vet at vinden kommer med et viktig budskap.

Når vi kjenner vinden mot ansiktet, kanskje kan det minne oss om Guds pust? At Guds ansikt alltid er vent mot oss, og at han alltid ønsker oss det beste.

**Bålet**

Bålet avgir varme og lys og nærhet. Bålet gnistrer, det lever. Det er en øvelse å få bålet til å brenne i alle slags terreng og vær. På samisk har vi ulike ord for bål ute i det fri, alt etter størrelse på bålet, brennveden som brukes, terreng hvor bålet tennes og mange andre faktorer gir forskjellige navn på bålet.

Dersom vi hadde sittet rundt bålet , hadde vi alle sammen har en likeverdig plass, vi hadde sitter med ansiktene mot hverandre. Og vi kjenner på varmen fra bålet. Bålet eller ilden avgir varme og blir et naturlig samlingspunkt for oss.

I dag er det noen her som kjenner hverandre fra før. Også er det mange som ikke kjenner hverandre. Kanskje er det noen av dere som ikke kjenner noen andre her. Da tenker jeg det er viktig at vi minner oss alle om at når vi er sammen her i dag, så er alle like viktige. Vi skal alle bidra til at alle føler seg velkommen og blir sett og hørt. Og når vi gjør det så kjenner vi alle på en vennskapsvarme fra hverandre på samme måte som vi nå kjenner på varmen fra bålet.

Bibelen beskriver Jesus som «lyset». I Johannesevangeliet kan vi bla. lese at livet er menneskenes lys. Lyset skinner i mørket og mørket har ikke overvunnet det» Joh. 1, 1- 3. Når er snille med hverandre, er venner med hverandre, så blir vi også til lys for hverandre. Vi blir til noen som lyser opp livet til vår neste.

Rundt bålet legges det som oftest stein, som skal sørge for å ha bålet under kontroll. Det gjør vi særlig når vi er ute om sommeren og tenner bål. Gud har gitt sitt folk steiner med de 10 bud. Hva står i de 10 budene?

Gud ga budene for å hjelpe oss mennesker til å leve sammen på en god måte.

Steinene rundt bålet kan minne oss om at det finnes en grense for hva vi kan gjøre før vi krenker noen andre, før vi gjør noe som oppleves som sårende eller krenkende for andre menneseker.

**Flettet bånd – sammen er vi sterkere**

Senere i dag skal dere flette bånd. Slike flettede bånd brukes til mange forskjellige ting. Vi bruker det til skaller, til belter, til vesker også lignende. Som dere ser er båndet flettet sammen av flere garn.

Dette flettede båndet tenker jeg også skal minne oss om at sammen så er vi alltid sterkere enn alene. Dersom jeg prøver å slite i stykker en garntråd, er det ganske lett. (ta et garnstykke og slit den i to)

Men dersom jeg prøver å slite det flettede båndet, så greier jeg ikke å slite det i to (prøv å slite båndet)

Det er også slik at dersom det er et garn som er svakt et sted i båndet, så gjør ikke det noe. Sammen med resten av garnene vil det flettede båndet være så sterkt at jeg ikke greier å slite båndet i to, selv om et garn er svakt.

Dere ser kanskje også at båndet har flere farger. De ulike fargene kan minne oss om at alle mennekser er forskjellige. Men alle mennesker trengs like mye. Dersom vi hadde tatt bort et av fargene i båndet, hadde det ikke vært like fint og sterkt som det er nå. Det skal minne oss om at alle mennesker, uansett hvordan vi er, trengs i livet og i verden. Og alle mennesker vil av og til kjenne oss svake, men når vi har andre rundt oss, så blir vi sterkere sammen.

Derfor håper jeg at dere alle prøver å være så vennlige som mulige mot andre, si hei til alle og vær grei mot hverandre..